***Службени лист***

 ***општине Пожега***

|  |
| --- |
| **БРОЈ 14/19, ПОЖЕГА, 12. ДЕЦЕМБАР 2019. ГОДИНЕ** |

На основу члана 94. став 1. и 4. Закона о превозу путника у друмском саобраћају ("Службени гласник РС", бр. 68/15, 41/2018, 44/2018, 83/2018 и 31/2019) члана 32. став 1. тачка 6. Закона о локалној самоуправи („Службени гласник РС“, број 129/2007 и 83/2014-др. Закон), члана 39. Закона о прекршајима („Службени гласник РС“, бр. 65/2013 и 13/2016) и члана 105. Статута општине Пожега („Службени лист општине Пожега“, број 2/08, 9/08, 3/10 и 8/15), Скупштина општине Пожега на седници одржаној дана 11.12.2019. године, донела је

**О Д Л У К У**

**О ИЗМЕНИ И ДОПУНИ ОДЛУКЕ**

 **О АУТО-ТАКСИ ПРЕВОЗУ**

**Члан 1.**

 У Одлуци о ауто-такси превозу (''Сл.лист општине Пожега'', бр. 10/2018) у члану 15. после става 2. додаје се 3. став, који гласи:

 ''Превозник из става 1. овог члана, у случају престанка вршења превоза путника такси возилом, дужан је да у року од 60 дана исто такси возило замени новим такси возилом којим ће вршити превоз путника, под претњом губитка стечених права по ранијем такси возилу. Под превозником ће се у овом случају сматрати и превозници који су престали вршити превоз путника такси возилом, а нису заменили исто возило новим од тренутка ступања на снагу Закона о изменама о допунама Закона о превозу путника у друмском саобраћају (''Сл.гласник РС'', број 83/18). Рок од 60 дана ће им тећи од дана ступања на снагу ове одлуке.''

**Члан 2.**

 Ова Одлука ступа на снагу осмог дана од дана објављивања у „Службеном листу општине Пожега“.

**01 Број: 011-37/19**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Верица Богићевић, с.р.**

На основу члана 138. и 105. Статута општине Пожега (''Сл.лист општине Пожега'', бр. 1/2019), а сходно овлашћењима из члана 23. и 26. Закона о култури (''Сл.гласник РС'', бр. 72/2009, 13/2016 и 30/2016), Скупштина општине Пожега, на седници одржаној 11.12.2019. године, донела је

**О Д Л У К У**

**о одређивању назива Градске галерије Пожега**

Члан 1.

 Овом Одлуком Општина Пожега, као оснивач, одређује назив Градске галерије Пожега тако да назив гласи:

 ''Градска галерија ''Милан Туцовић'' Пожега.''

 Текст назива галерије исписује се на српском језику, ћириличним писмом.

Члан 2.

 Ову Одлуку ће извршити Установа за спорт и културу ''Спортско-културни центар Пожега'' кроз исписивање назива галерије, коришћење новог имена галерије у правном саобраћају и кореспонденцији, каталозима, плакатима и др.

 Користиће се јединствено ликовно решење изгледа (лога) новог назива галерије које ће бити јасно препознатљиво, оригинално ликовно решење, о чему ће се побринути надлежни орган установе.

Члан 3.

Ова одлука ступа на снагу осмог дана од дана објављивања у ''Службеном листу општине Пожега''.

**01 Број: 011-38/2019**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Верица Богићевић, с.р.**

Скупштина општине Пожега, на основу члана 32. став 1. тачка 6) Закона о локалној самоуправи ("Службени гласник РС", бр. 129/2007 и 83/2014 - др. закон) и члана 48. став 3. Закона о јавним набавкама ("Службени гласник РС", бр. 124/2012, 14/2015 и 68/2015) и члана 38. и 105. Статута општине Пожега („Сл. лист општине Пожега“, бр. 1/19), на седници одржаној 11.12.2019. године, донела је

**ОДЛУКУ
о престанку важења Одлуке о оснивању**

 **и начину рада тела за централизоване јавне набавке**

Члан 1.

Престаје да важи Одлука о оснивању и начину рада тела за централизоване јавне набавке („Сл. лист општине Пожега“, бр. 11/16, 1/17 и 1/18).

Све започете јавне набавке спровешће се и окончати у складу са Одлуком из става 1. овог члана.

Општинска управа Општине Пожега је орган за спровођење јавних набавки за потребе председника Општине, Скупштине општине, Општинског већа, Општинске управе и Општинског правобранилаштва.

Члан 2.

Ова одлука ступа на снагу осмог дана од дана објављивања у „Службеном листу општине Пожега'', а примењиваће се од 01.01.2020. године.

**01 Број: 011-36/2019**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Верица Богићевић, с.р.**

На основу члана 32. став 1. тачка 8. Закона о локалној самоуправи („Службени гласник РС“ број 129/2007, 83/2014- др. закон, 101/2016 – др. закон и 47/2018),члана 27. став 2. Закона о јавним службама („Службени гласник РС“ број 42/91,71/94, 79/2005- др. закон, 81/2005– испр. др. закона, 83/2005– испр. др. закона и 83/2014- др. закон) и члана 525. и 530. Закона о привредним друштвима („Службени гласник РС“ број 36/2011, 99/2011, 83/2014 – др. закон, 5/2015, 44/2018 и 95/2018) и члана 38. и 113. Статута општине Пожега („Службени гласник РС“ број 1/2019) Скупштина општине Пожега, на седници одржаној дана 11.12.2019. године, донела је

 **ОДЛУКУ О ИЗМЕНИ ОДЛУКЕ О УКИДАЊУ**

 **УСТАНОВЕ КУЛТУРЕ „Културни центар Пожега – Установа за обављање културно – образовне делатности“**

Члан 1.

 У Одлуци о укидању Установе културе „Културни центар Пожега – Установа за обављање културно – образовне делатности“ („Сл. лист општине Пожега“, бр. 9/17 и 1/18) члан 9а. мења сеи гласи:

 „**Разрешава се дужности ликвидационог управника Установе културе Жарко Ковачевић из Пожеге, ЈМБГ: 0807988790053“.**

 **За ликвидационог управника Установе културе именује се Драгана Милановић из Пожеге, ЈМБГ: 0210979797618.**

Члан 2.

 Ова Одлука ступа на снагу осмог дана од дана објављивања у „Службеном листу општине Пожега“.

**01 Број: 011-5/18**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

 **Верица Богићевић, с.р.**

**Садржај: стр.**

|  |  |  |  |  |
| --- | --- | --- | --- | --- |
| - | Одлука о измени и допуни одлуке о ауто-такси превозу | 1 | - | 1 |
| - | Одлука о одређивању назива Градске галерије Пожега | 2 | - | 2 |
| - | Одлука о престанку важењеа Одлуке о оснивању и начину рада тела за централизоване јавне набавке | 2 | - | 3 |
| - | Одлука о измени одлуке о укидању Установе културе ''Културни центар Пожега – Установа за обављање културно-образовне делатности'' | 3 | - | 3 |

|  |
| --- |
| **Издавач: Скупштина општине Пожега****Одговорни уредник: Секретар Скупштине општине Пожега – Боривоје Неоричић****Штампа: Општинска управа Пожега** |